REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/230-17

7. novembar 2017. godine

B e o g r a d

**Z A P I S N I K**

**25. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 2. NOVEMBRA 2017. GODINE**

Sednica je počela u 9,30 časova.

Sednicom je predsedavao Petar Petrović, predsednik Odbora.

Sednici su prisustvovali članovi Odbora: Neđo Jovanović, Mihailo Jokić, Aleksandar Martinović, Žarko Mićin, Jovan Palalić i Balint Pastor.

Osim članova Odbora, sednici je prisustvovala i Dragan Veljković, zamenik člana Slaviše Bulatovića, Marijan Rističević, zamenik člana Đorđa Komlenskog, Aleksandra Majkić, zamenik člana Biljane Pantić Pilja i Marko Parezanović, zamenik člana Katarine Rakić.

Sednici nisu prisustvovali članovi Odbora: Miletić Mihajlović, Dušan Pavlović, Nataša Mićić, Vjerica Radeta, Sreto Perić i Dušan Petrović, niti njihovi zamenici.

Sednici su prisustvovale i Branislava Goravica, izborni član  Visokog saveta sudstva iz reda sudija, zamenik predsednika Visokog saveta sudstva i Vesna Janjić,samostalni savetnik u Visokom savetu sudstva.

Predsaednik Odbora je obavestio prisutne da je sednicu sazvao u roku kraćem od roka predviđenog članom 72. stav 2. Poslovnika Narodne skupštine, kako bi se omogućilo Narodnoj skupštini da što pre izabere predsednike sudova i sudije koje se prvi put biraju na sudijsku funkciju i na taj način obezbedi nesmetan rad sudova.

Predsednik Odbora je konstatovao da su ispunjeni uslovi za rad i punovažno odlučivanje, nakon čega je predložio, a članovi Odbora su **jednoglasno** utvrdili sledeći

D n e v n i r e d :

1. Razmatranje Predloga odluke o izboru predsednika sudova, koji je podneo Visoki savet sudstva (broj 119-3180/17, od 30. oktobra 2017. godine);
2. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-3179/17, od 30. oktobra 2017. godine);
3. Razno.

**PRVA TAČKA** – Razmatranje Predloga odluke o izboru predsednika sudova, koji je podneo Visoki savet sudstva (broj 119-3180/17, od 30. oktobra 2017. godine).

**Petar Petrović** je otvorio raspravu u vezi sa ovom tačkom dnevnog reda, pa kako se niko od prisutnih nije javio za reč, stavio je na glasanje predlog da Odbor za pravosuđe, državnu upravu i lokalnu samoupravu predloži Narodnoj skupštini:

-da Odbor za pravosuđe, državnu upravu i lokalnu samoupravu konstatuje da je Visoki savet sudstva podneo Predlog odluke o izboru predsednika za Privredni apelacioni sud, Privredni sud u Beogradu, Viši sud u Prokuplju, Drugi osnovni sud u Beogradu, Osnovni sud u Kruševcu i Osnovni sud u Surdulici, kao ovlašćeni predlagač, u skladu sa članom 71. stav 1. Zakona o sudijama;

-da Odbor odlučio da predloži Narodnoj skupštini da prihvati Predlog odluke o izboru predsednika za Privredni apelacioni sud, Privredni sud u Beogradu, Viši sud u Prokuplju, Drugi osnovni sud u Beogradu, Osnovni sud u Kruševcu i Osnovni sud u Surdulici;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **većinom glasova** usvojili navedeni predlog.

**DRUGA TAČKA –** Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-3179/17, od 30. oktobra 2017. godine).

**Petar Petrović** je otvorio raspravu u vezi sa ovom tačkom dnevnog reda, pa kako se niko od prisutnih nije javio za reč, stavio je na glasanje predlog da Odbor za pravosuđe, državnu upravu i lokalnu samoupravu predloži Narodnoj skupštini:

-da Odbor za pravosuđe, državnu upravu i lokalnu samoupravu konstatuje da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 51. stav 1. Zakona o sudijama;

-da Odbor odluči da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Privredni sud u Beogradu, Privredni sud u Zrenjaninu, Privredni sud u Leskovcu i Privredni sud u Kragujevcu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** usvojili navedeni predlog.

**TREĆA TAČKA** – Razno.

Rasprava u vezi sa ovom tačkom dnevnog reda nije otvarana.

Sednica je završena u 9,45 časova.

SEKRETAR PREDSEDNIK

Sanja Pecelj Petar Petrović